Plaasmoord: Kinderhuis kry miljoeneŉ Boer van Noordwes wat vroeër vanjaar tydens ŉ plaasaanval vermoor is, het sy boedel van meer as R30 miljoen aan ŉ kinderhuis bemaak. Beeld berig dat At van der Merwe (68) vroeg in April een oggend in sy plaashuis aangerand en beroof is. Van der Merwe het nog geleef toe ŉ vriend van hom op hom afgekom het. Hy het glo water gevra kort voor hy sy bewussyn verloor en gesterf het. Hy het erge kopbeserings gehad. Van der Merwe, wat byna ŉ kluisenaarsbestaan gevoer het en ongetroud en kinderloos was, het geen verbintenis met die kinderhuis in Potchefstroom gehad nie. Van der Merwe se eiendom is verlede Vrydag tydens ŉ veiling verkoop. Sy nege klein plase, huisraad en implemente is vir R26 miljoen opgeveil. ŉ Trust sal gestig word om die geld op die mees volhoubare manier in belang van die kinders te bestee. Niemand is nog in hegtenis geneem in verband met Van der Merwe se moord nie. Lees meer hier.